Pandan laut

Pandan laut, mengkuang duri atau mengkuang laut (nama saintifik: Pandanus tectorius) bertaburan di pantai-pantai dan pulau-pulau di kawasan Asia Selatan dan Timur sampai ke Polinesia.

Botani
Pokok ini renek bercabang lebar mencapai setinggi 4 hingga 11 meter kadang-kadang berbatang banyak. Ia berakar tunjang dari sekitar pangkal batang. Daun-daun pokok ini berbentuk nipis mirip pita dengan panjang 70 hingga 250 sm lebar dengan permukaan licin  berlilin, tepi dan sisi daun mempunyai duri tempel yang berhujung meruncing. Daun-daun berkumpul rapat di ujung ranting, dalam 3 baris yang tersusun spiral, duduk, dengan pangkal memeluk batang, meninggalkan bekas bentuk cincin bila rontok.

Buahnya (cephalium) muncul tunggal dalam berbagai-bagai bentuk, ukuran dan warna, kulit buah (eksokarp) hijau bertukar kepada kuning, jingga kemerahan apabila masak.

Kegunaan
Buah pandan laut boleh dimakan, ada baka-baka yang boleh dimakan terus mentah namun ada baka yang menghasilkan kalsium oksalat yang mampu merengsakan maka perlu dimasak terlebih dahulu. Masyarakat-masyarakat kepulauan di Mikronesia dan Polinesia mengisar ia menjadi tepung yang digunakan dalam masakan mereka; begitu juga di Maldives.Masyarakat peribumi kepulauan Hawaii menggunakan daun-daun pokok ini (hala; seakar Austronesia dengan kata pandan dalam bahasa Melayu) secara serba guna untuk menganyam tikar, membuat layar perahu serta membuat atap sementara batang pokok dijadikan bahan binaan rumah.

Rujukan

Pautan luar 
 Profil spesies dari Sistem Maklumat Biokepelbagaian Malaysia
 Profil spesies dari Flora and Fauna Web Lembaga Taman Negara Singapura
Pandanus